
10.08.2026
Atbildes uz pretendenta jautājumiem par iepirkumu
“Dzīvokļu remontdarbi Aizkraukles novadā”, identifikācijas Nr.: AND 2026/77

Lūdzam precizēt konkursa nolikuma prasības attiecībā uz objektu apsekošanu, jo nolikuma formulējums nav līdz galam viennozīmīgs.
Nolikuma 2.9. punktā norādīts, ka ieinteresētās personas līdz piedāvājuma iesniegšanai veic objektu apsekošanu, savukārt 2.9.1. punktā noteikts, ka pretendents ir tiesīgs veikt objekta apsekošanu. Vienlaikus nolikuma 4.9. punktā objekta apskates akts ir norādīts kā viens no piedāvājumā iesniedzamajiem dokumentiem.
Ņemot vērā minēto, lūdzam sniegt nepārprotamu skaidrojumu par šādiem jautājumiem:
1. JAUTĀJUMS: 
Vai objekta apsekošana ir obligāta prasība piedāvājuma iesniegšanai?

1. [bookmark: _Hlk237268530]ATBILDE:
Jā, atbilstoši Nolikuma 2.9. punktam, lai izvērtētu visus darbu veikšanu ietekmējošos apstākļus un piedāvājumā iekļautu samērīgas izmaksas, līdz piedāvājuma iesniegšanai veicama objekta apsekošana. Kā arī ar Nolikuma 4.9. punktu Objekta/u apskates akts atbilstoši Nolikuma 1.1. pielikumam ir piedāvājumā iesniedzams dokuments.

2. [bookmark: _Hlk237268580]JAUTĀJUMS: 
Vai obligāti jāapseko visi dzīvokļi tajā iepirkuma daļā, uz kuru pretendents plāno iesniegt piedāvājumu?

2. ATBILDE:
Jā, saskaņā ar Nolikuma 2.7. punktu pretendentam piedāvājums jāiesniedz par attiecīgās iepirkuma daļas visu iepirkuma priekšmetu, Pasūtītāja iecere ir, ka apsekojami visi attiecīgajā iepirkuma daļā ietvertie objekti, par kuriem pretendents iesniedz piedāvājumu.

3. JAUTĀJUMS: 
Vai par katru dzīvokli nepieciešams sagatavot atsevišķu apskates aktu, vai iespējams noformēt vienu kopēju aktu par visu attiecīgo iepirkuma daļu?

3. ATBILDE:
Vienā objekta apskates aktā var apkopot informāciju par visu vienas iepirkuma daļas ietvaros veikto objektu apskati, norādot visus attiecīgajā iepirkuma daļā apsekotos objektus. Apskates akts sagatavojams saskaņā ar Nolikuma 1.1. pielikumu
4. JAUTĀJUMS:
Kā praktiski paredzēts organizēt aptuveni 30 dzīvokļu apsekošanu vienā reizē, ņemot vērā objektu skaitu, to atrašanās vietas un nepieciešamo laiku?

4. ATBILDE:
Nolikums nenosaka, ka visi objekti jāapseko vienā reizē. Nolikuma 2.9.1. punktā paredzēts, ka objekta apsekošanu var veikt līdz piedāvājumu iesniegšanas termiņa beigām, iepriekš saskaņojot apsekošanas laiku ar Pasūtītāja kontaktpersonu.

5. JAUTĀJUMS:
Vai objekta apsekošanu iespējams organizēt vairākās dienās vai sadalīt pa iepirkuma daļām un adresēm?

5. ATBILDE:
Nolikums neaizliedz objektu apsekošanu organizēt vairākās dienās. Nolikuma 2.9.1. punkts paredz iespēju veikt objekta apsekošanu jebkurā dienā Nolikuma 1.2. punktā noteiktajā Pasūtītāja darba laikā līdz piedāvājumu iesniegšanas termiņa beigām, iepriekš saskaņojot apsekošanas laiku ar Pasūtītāja kontaktpersonu.

6. JAUTĀJUMS:
Vai Pasūtītājs nodrošinās piekļuvi visiem attiecīgajiem dzīvokļiem iepriekš saskaņotajā laikā?

6. ATBILDE:
Jā, Pasūtītājs organizēs piekļuvi attiecīgajiem dzīvokļiem iepriekš ar Pasūtītāja kontaktpersonu saskaņotajā apsekošanas laikā. Ja objektīvu apstākļu dēļ piekļuvi kādam no dzīvokļiem konkrētajā laikā nebūs iespējams nodrošināt, Pasūtītājs ar Pretendentu saskaņos citu apsekošanas laiku.

7. JAUTĀJUMS:
Lūdzam arī norādīt objekta apsekošanas organizēšanas kārtību, iespējamos datumus un kontaktpersonu, ar kuru saskaņojams konkrēts apsekošanas grafiks.

7. ATBILDE:
Objekta apsekošanas laiks iepriekš jāsaskaņo ar Pasūtītāja kontaktpersonu — Aizkraukles novada pašvaldības Centrālās pārvaldes Attīstības nodaļas projektu vadītāju Daci Gūtmani, tālr. +371 25665916, e-pasts: dace.gutmane@aizkraukle.lv





Iepirkumu komisijas priekšsēdētāja vietniece				L. Korkliša

